Høgskolen i Volda

Høgskolen i Volda (HVO) er en norsk statlig høgskole som ble etablert 1. august 1994. Per 2024 har høyskolen omkring 4 600 studenter og 350 ansatte. 

HVO ble etablert som ledd i Høgskolereformen i 1994, da de to statlige høgskolene Møre og Romsdal distriktshøgskole Volda og Volda lærarhøgskule ble slått sammen. 

Høgskolen tilbyr fag- og profesjonsstudier innen lærerutdanning, humanistiske fag, mediefag og samfunnsfag. Disse kan tas i varierende lengder fra halvårsenheter til bachelorgrader, mastergrader og doktorgradsstudier, samt en rekke kurs-, etter- og videreutdanninger.

 Avdelinger 
Høgskolens fire avdelinger:
 Kulturfag
 Mediefag 
 Humanistiske fag og lærarutdanning
 Samfunnsfag og historie

Høgskolen tilbyr internasjonalisering av studier, og studentene har mulighet for å ta deler av sin ordinære utdanning i utlandet ved et av høgskolens partneruniversitet. 

 Den norske dokumentarfilmfestivalen 

Den norske dokumentarfilmfestivalen startet i 1997 med nærmere to tusen besøkende, og er Norges eldste dokumentarfilmfestival. Filmene som vises er en blanding av studentproduksjoner og filmer skapt av profesjonelle filmskapere i Norge og utlandet. Hovedformålet med festivalen er filmvisninger, men man kan også møte andre filminteresserte studenter og etablerte filmfolk fra bransjen til sosiale og faglige aktiviteter.

 Rektorer 
 1994–1997: Sverre Måseidvåg, skoleleder
 1997–2007: Gunnar Stave, førsteamanuensis i sosiologi
 2007–2011: Jørgen Amdam, professor i samfunnsplanlegging
 2011–2015: Per Halse, professor i teologi
 2015–2023: Johann Roppen, professor i journalistikk
 2023–: , førstelektor i matematikkdidaktikk

 Studentliv 

 Studentmediene «Knaggen» 
Består av Studentradioen, Peikestokken og Student-TV. Hvert semester arrangeres Knaggen-prisen på Rokken der de beste bidragene til studentmediene innenfor et bredt spekter med kategorier blir kåret.

 Studentradioen i Volda 
Studentradioen i Volda er en studentradio-kanal som drives av studenter ved Høgskolen i Volda. Kanalen har eget studio ved høyskolen, og har sendinger over internett. Hvert semester arrangeres en 24-timers sending der det samles inn penger til et veldedig formål. Sendingen gjøres i samarbeid med de andre studentmediene.

 Studentavisa Peikestokken 
Peikestokken er studentavisa ved høgskolen. Den gis ut tre ganger hvert semester, og skal avspeile studentlivet i Volda, samt dekke andre saker som er viktige for studentene.

 Student-TV 
Volda student-TV er studentenes selvdrevne TV-kanal. Det er tre redaksjoner i student-tv. Kultur, sport og nyheter og underholdning. Videoer publiseres på student-TVs sosiale medier. 

 Studenthuset Rokken 
Studenthuset Rokken blei etablert av Studentsamskipnaden i Volda i 2005, som et tilbud for studentene ved høgskolen. Siden har huset i stor grad vært drevet av studenter på frivillig basis. Rokken har blitt til et viktig sosialt samlingssted for studentene på kveldstid, ved blant annet ved å arrangere kviss hver onsdag. Rokken består av en kafé og konsertscene.

 Studentlag 
Organisasjoner som har studentlag ved høgskolen i Volda i tillegg til studentmediene er:
 Amnesty Volda studentgruppe 
 FO-studentane 
 LO-studentene 
 Natura Volda 
 Naturvernstudentane i Volda 
 NJ - Norsk Journalistlag Student Volda
 Norsk kommunikasjonsforening Student Volda
 Pangaia 
 Pedagogstudentane (PS)  
 RE:ACT Volda 
 Student-KRIK Volda 
 Studentmållaget i Volda 
 Studentsamfunnet i Volda (Rokken) 
 VOKS 
 Volda Student Gaming 
 Volda studentidrettslag (VSI) 
 Høgskulekoret
 Symfoniorkesteret ved Høgskulen i Volda

 Se også 
 :Kategori:Alumni fra Høgskolen i Volda
 Studentsamskipnaden i Volda

 Referanser  

 Eksterne lenker 


  Studentsamskipnaden i Volda


Kategori:Statlige høgskoler i Norge
Kategori:Utdanningsinstitusjoner etablert i 1994
Kategori:Skoler i Volda